Выстава-панарама “Часоў былых і новых повязь” знаёміць наведвальнікаў з гісторыяй айчыннага кнігадрукавання ад Скарынінскіх часоў да нашых дзён. Той, хто завітае ў бібліятэку, зможа даведацца, дзе і калі на тэрыторыі сучаснай Беларусі ўзнікла самая першая друкарня, у чым была адметнасць кніжнай справы ў Нясвіжы і Заблудаве, чаму славіць люд беларускі асветнікаў сваёй зямлі, якія шчыравалі ў так званым Доме Мамонічаў, дый многае іншае. Відаць, цікава будзе пачуць ад бібліятэкараў пра тое, скуль пайшла традыцыя святкаваць Дзень беларускага пісьменства, у якіх гарадах Беларусі ён ладзіўся, што азначае эмблема цудоўнага свята.